ការសម្ភាសន៏របស់អ៊ុំះ​​​​ហេងហយ

អញ្ចឹងអ៊ុំសូមថ្លែអំណរគុណដល់អ៊ុំដែរបានអោយខ្ញុំសម្ភាសន៏ពីប្រវត្តិរបស់អ៊ុំចឹងហ្អាសណាអ៊ុំហើយការសម្ភាសន៏នេះត្រូវបានរៀបចំដោយសកលវិទ្យាល័យនៅអាមេរិកដែរមានឈ្មោះថាBYUហ្អាសអ៊ុំចាសដោយសារតែសាលារមានបំណងចង់រក្សាប្រវត្តិប្រជាជនខ្មែរទុកអោយកូនចៅជំនាន់ក្រោយគាត់បានស្គាល់ពីប្រវត្តិដូនតាចឹងហ្អាសណាអ៊ុំចាសហើយពេលដែរខ្ញុំសម្ភាសន៏អ៊ុំហ្នឹងខ្ញុំហ្នឹងដាក់អើរការសម្ភាសន៏របស់អ៊ុំនេះចូលទៅក្នុងវេបសាយ៏របស់សាលារដែរមានឈ្មោះថាwww.cambodaioralhistories.byu.eduហ្អាសអ៊ុំចាសចឹងអ៊ុំយល់ព្រមដើម្បីអោយខ្ញុំដាក់ការសម្ភាសន៏របស់ចូលទៅក្នុងវេបសាយ៏របស់សាលាហ្អេសអ៊ុំ?

២ ដាក់បានដាក់ចុះ

១ ចាសចឹងអ៊ុំសំរាប់អើរខ្ញុំជានាក់សម្ភាសន៏ហ្នឹងខ្ញុំឈ្មោះថារ៉េនសារិនហើយការសម្ភាសន៏របស់អ៊ុំនេះនៅថ្ងៃទីបួនខែបួនឆ្នាំ២០១៧ហើយនៅភូមិកោះកំបុតឃុំរាំងកេស្សីសស្រុកសង្កែខេត្តបាត់ដំបង!ចាសចឹងខ្ញុំចង់សួរអ៊ុំថាអ៊ុំមានឈ្មោះអីដែរអ៊ុំ?នៅក្នុងអតសញ្ញាណបទ័ឬក៏ឈ្មោះពេញរបស់អ៊ុំហ្អាសណា?

២ ឈ្មោះហេងហយចឹងអែង

១ ឈ្មោះហេងហយណាអ៊ុំណា?

២ ចាសឈ្មោះចឹងអែងអត់មានប្រែអត់មានអីទេ

១ ចុះអ៊ុំមានឈ្មោះហៅក្រៅហ្អេស?

២ អត់អត់មាន

១ ពីតូចអីអត់មានដែរ?

២ ពីតូចអីមានទេមានតែឈ្មោះចឹងអែងឈ្មោះហយចឹងអែង

១ ចាសចុះអ៊ុំមានអាយុមាណហើយឆ្នាំនេះហ្អាសអ៊ុំ?

២ ឆ្នាំហ្នឹងអាយុបើតាមតាមើលនេះ៦២

១ ហ្អរ៦២ហ្អេសអ៊ុំ?

២ ហ្នឹងហើយ

១ ចាសចុះអ៊ុំចាំថាថ្ងៃណាខែណាឆ្នាំដែរអ៊ុំកើតហ្អេសអ៊ុំ?

២ អត់ដឹង

១ អត់ដឹងហ្អេសណាអ៊ុំ?

២ ចាសអត់ដឹងទេមានតែអាក្នុងហ្នឹងមើលទៅ

១ ចឹងនៅក្នុងអតសញាណប័ទរបស់អ៊ុំកើតនៅថ្ងៃទី០៤ខែ០៧ឆ្នាំ១៩៥៥

២ ចាសហ្នឹងអែងដូចអតសញាណបទ័ហ្នឹងហើយ

១ ចាសចុះអ៊ុំកើតនៅឆ្នាំខ្មែរអ៊ុំចាំថាឆ្នាំអីហ្អេសអ៊ុំ?ចរកោជូតឆ្លូវអីហ្នឹងណា?

២ ហ្អរឆ្នាំវក

១ ឆ្នាំវក?ត្រូវជាសត្វស្វារមែនហ្អេសអ៊ុំ?

២ ហ្នឹងហើយស្វារ

១ ចាសចុះអ៊ុំចាំថ្ងៃដូចជាកន្លែងកំណើតរបស់អ៊ុំហ្អាសអ៊ុំកើតនៅភូមិអីឃុំអីស្រុកអីហ្អាសណាអ៊ុំ?

២ ហ្អឺខ្ញុំកើតនៅភូមិអើរនៅភ្នំផ្តេនៅកោះពនខ្ញុំកើតតានោះ

១ ភូមិអីគេអ៊ុំ?

២​ ភូមិកោះពនបណ្តោយរាល់ថ្ងៃហ្នឹង

១ ភូមិកោះពនឃុំ?

២ ឃុំអើឃុំកាទួតដឹងស្អីទេនៀកនៅរាល់ថ្ងៃហ្នឹងឃុំៗកាទួតស្រុកអើយស្រុកកោះក្រឡរ

១ ស្រុកកោះក្រឡរខេត្តបាត់ដំបងណាអ៊ុំណា?

២ ហ្នឹងហើយចាស

១ ចាសចុះអ៊ុំមានបងប្អូនប៉ុន្មាននាក់ដែរអ៊ុំ?

២ បងប្អូនរាល់ថ្ងៃហ្នឹងនៅរស់តែប៉ុន្មានទេមើលរាប់សិនបងខ្ញុំមួយ

១ ទាំងៗអស់មងហ្អាសណាអ៊ុំ

២ ទាំងអស់ទាំងអស់ទាំងងាប់ទាំងអីហ្អរ?

១ ចាស

២ ទាំងអស់ដូច១០អីណ៏

១ ១០នាក់?

២ ស្លាប់ពេលបដិវត្តអស់មួយហើយផុតពីហ្នឹងមកស្លាប់បន្តៗគ្នារហូតមកសព្វថ្ងៃហ្នឹងនៅសល់តែ៤នាក់ទេ

១ ចាសអញ្ចឹងបងប្អូនរបស់អ៊ុំទាំងអស់១០នាក់?

២ ១០នាក់

១ អ៊ុំជាកូនទីមាណអ៊ុំ?

២ ខ្ញុំកូនទីមើលទីមាណទេទី៧អីហើយ

១ ជាំកូន៧ហ្អេសអ៊ុំ?

២ មិនមែនទី៧ហ្អេសទី៧កូនទី៧(សើច)

១ ជាកូនទី៧អ៊ុំអាចរៀបរាប់ឈ្មោះពួកគាត់បានហ្អេសពីបងបង្អស់រហូតមកដល់អ៊ុំអែង

២ បងបងបង្អស់មងហ្នឹង?

១ ចាសគាត់ឈ្មោះអីគេខ្លះអ៊ុំ?

២ ឈ្មោះបងខ្ញុំមួយឈ្មោះបងគីមឈ្មោះបងមួយទៀតឈ្មោះបងហាយ

១ ចាស

២ បងហាយហ្នឹងគាត់នៅរស់ទេណា

១ ចាស

២ មួយទៀតបងហូបងហូហ្នឹងគាត់ស្លាប់ហើយ

១ ចាស

២ មួយទៀតលោកបងហម

១ ចាស

២ លោកបងហមស្លាប់ហើយ

១ ចាស

២ មកដល់ឈ្មោះខ្មៅមួយទៀតឈ្មោះខ្មៅមួយទៀតក៏ស្លាប់ដែរ

១ ចាស

២ ដល់ឈ្មោះបងទកមួយទៀតក៏ស្លាប់ដែរ

១ ចាស

២ ស្លាប់អស់ហើយមានណានៅ

១ ចាស

២ ហើយមកដល់ខ្ញុំហ្អរអាណយនៅឈ្មោះណយមួយទៀត

១ ចាស

២ អាណយនៅរស់ទេរាល់ថ្ងៃហ្នឹង

១ ចាស

២ ហើយមកដល់ខ្ញុំៗហើយប្អូនខ្ញុំមួយទៀតឈ្មោះអាចុក

១ ចាស

២ អាចុកមកមកដល់ប្អូនខ្ញុំមីពៅប៉ី

១ ចាស

២ ប៉ីអាដែរៗនៀកងាប់មួយទៀតហ្នឹងដឹងឈ្មោះអីហ្អេសអត់ចាំ

១ ចាសគាត់ស្លាប់យូហើយនៅអ៊ុំ?

២ ស្លាប់យូហើយ

១ ចាសអ៊ុំមានចាំសាច់រឿងអីទាក់ទងជាមួយហ្នឹងបងប្អូនអ៊ុំហ្អេសអ៊ុំ?

២ មានជាប់រឿងសាច់រឿងអីផងដូចថាមានតែបងតែប៉ុណ្ណឹងទៅក៏សម័យពីអាពតហ្នឹងក៏សា្លប់ខ្លះទៅដល់សម័យយើងយួនចូលមកហ្នឹងក៏ស្លាប់បន្តៗបន្ទាប់មក

១ ចាស

២ ហើយមួយទៀតនោះគេដូចថាកាលហ្នឹងចូលមករំដោះចាស់ហ្នឹងពួកខ្មែរក្រហមវៃគ្នាងាប់មួយទៅស្រីបងខ្ញុំ

១ ចាស

២ ហើយដល់ហើយទៅក៏រគៀសរគូសអូយយូយច្រើនហ្អាសយើងរំដោះអីគេវៃងាប់ទៅ

១ ចាសចុះអ៊ុំដូចជាពេលដែរអ៊ុំនៅតូចៗហ្អាសអ៊ុំធ្លាប់ដូចជាចូលចិត្តលេងអីគេជាមួយហ្នឹងបងប្អូនអ៊ុំហ្អាសណា?

២ ហ្អរខ្ញុំលេងលេងនៀកកប់វង់ពន្រាត់ដូចថាអាដែងគេហៅថាផ្ទាត់កៅស៊ូនោះ

១ ចាស

២ ហ្អឺលេងផ្ទាត់កៅស៊ូហើយលេងមឹកអាមឹកឈូសគេហ្នឹងហើយលេងហុកអៀង

១ ហុកអៀងហ្នឹងម៉េចអ៊ុំ?

២ ហុកអៀងយើងដំអំបែងទៅហើយបោះទៅកប់ទៅ

១ លេងបោះអំបែងហ្នឹងហ្អេសអ៊ុំ?

២ ហ្នឹងហើយលេងបោះអំបែង

១ គេហៅហុកអៀង

២ ហ្នឹងហើយហុកអៀងពីដើមគេហៅហុកអៀងពិឥឡូវដឹងគេហៅអីទេ(សើច)ដល់មកេជំនាន់ហ្នឹងដឹងគេហៅអីទេ

១ ខ្ញុំធ្លាប់តែឮគេហៅលេងលេងបោះមឹក

២ បោះជំនាន់ហ្នឹងអាមឹកស្អីគេៗខ្ញុំមិនចេះទេចេះតែអាហុកអៀងហ្នឹងដាំទៅកប់បោះចយអីអាស្អីៗលតអីៗហ្នឹងចាំ

១ ចាស

២ ហើយលេងផ្ទាត់កៅស៊ូលេងអីហ្នឹងមានផ្ទាត់កៅស៊ូ(សើច)ហើយអត់បានចូលរៀនចូលសូត្រអីហ្នឹងគេទេ

១ ចាស

២ សម័យហ្នឹងដូចដឹងស្រាប់ហើយឆ្ងាយសាលាណាស់ណាហើយនៅកំនឬគោកពនហ្អងជួនណាមករៀនដល់ខ្នល់ជាតិខ្ញុំដើរមកវិចបាយមកខ្ញុំម្លោះហើយឪម៉ែអោយរៀនមិនរៀនខ្លាចសាលារម្លោះហើយអត់ចេះរហូត

១ ចាស

២ អត់ចេះអស្សរទេណា

១ ចាស

២ ហើយដល់មកកូនសម័យក្រោយនេះអាខ្លះទៅក៏អោយរៀនទៅអាខ្លះទៀតក៏អានេះរៀនបានថ្ងៃអានេះរៀនបានចូលប៉ុន្មានថ្ងៃឈប់រៀនដែរ

១ ចាស

២ រៀនមិនចេះអស់ហើយផុតពីហ្នឹងមកកូន៧ហ្នឹងអាខ្លះទៅក៏ចេះដឹងអីរៀងគ្រាន់ដែរអាខ្លះទៅក៏គ្នាត្រឹមថ្នាក់ទីប្រាំអីទីប្រាំអីក៏គ្នាឈប់ទៅណា

១ ចាស

២ រៀននេះទៅក៏ឈប់ទៅ

១ ចាសចាស

២ ប៉ុណ្ណឹងអែងខ្ញុំហ្អរកូនខ្ញុំហ្អរ

១ ចាសចុះអ៊ុំៗពួកគាត់ឥឡូវគាត់នៅណាហើយគាត់ធ្វើកាអីដែរបងប្អូនរបស់អ៊ុំហ្អាសណា?

២ បងប្អូនហ្អរ?

១ ចាស

២ មានស្អីរាល់ថ្ងៃដែរនៅរស់ហ្នឹងហ្អាស?

១ ចាស

២ ដែរនៅរស់ហ្នឹងមួយនៅតឹកពុះខាងចំការ

១ ចាស

២ ហើយមួយទៀតធ្វើស្រែបីពីបីហ្នឹងធ្វើស្រែធ្វើសុទ្ធតែស្រែទាំងអស់អត់មានខាងស្អីទេ

១ ចាសចាសអញ្ចឹងគាត់ធ្វើតែស្រែហើយហ្នឹងធ្វើចំការណាអ៊ុំណា?

២ ហ្អឺធ្វើតែស្រែទេ

១ ចាសចុះឪពុកម្តាយអ៊ុំគាតឈ្មោះអីគេដែរម្តាយឈ្មោះអីគេអ៊ុំ?

២ ឪៗខ្ញុំឈ្មោះហេង

១ អីគេហេងអ៊ុំ?

២ អីហេងទេនៀកឈ្មោះគាត់ឈ្មោះសាញ់ៗហេង

១ សាញ់ហេង?

២ សាញ់ហេងហ្នឹងហើយ

១ ម្តាយអ៊ុំហ្អរ?

២ ម្តាយខ្ញុំឈ្មោះហ្អឺម្តាយខ្ញុំឈ្មោះអ៊ុយសៀ

១ អ៊ុយសៀ?

២ ហ្នឹងហើយតាខ្ញុំឈ្មោះតាអ៊ុយដល់ៗមកយាយខ្ញុំឈ្មោះយាយសៀហ្អរម៉ែៗឈ្មោះយាយសៀ

១ ចាសចុះអ៊ុំមានៗដឹងថាពួកគាត់អាយុមាណហើយហ្អេសអ៊ុំ?

២ អង្កាលដែរគាត់ស្លាប់ហ្អរ?

១ ចាស

២ កាលស្លាប់ឪខ្ញុំអាយុជិតៗមាណទេ៧២

១ គាត់ស្លាប់យូនៅអ៊ុំ?

២ គាត់ស្លប់តាំងពីឆ្នាំៗមាណចេះឪខ្ញុំឆ្នាំមមីមមែហ្នឹងឆ្នាំមាណទេនៀកឆ្នាំហុកមាណជិតមាណដឹងហ្អេសគាត់ស្លាប់យូហើយឆ្នាំយើងសម័យសង្រ្គាមហ្អាស

១ ចាស

២ សម័យសង្រ្គាមយើងលូតផ្លោងគ្រាប់ផ្លោងហ្នឹងហ្អរគាត់មកដល់ស្រុកក៏ដ៏សម័យនេះហ្នឹងគាត់ស្លាប់អស់ទៅខ្មោចឪខ្ញុំហ្នឹងគាត់ឈឺចាស់ទេ

១ ចាសចញ្ចឹងមានន័យថាគាត់ស្លាប់យូហើយបើសិនជាមកដល់ឥឡូវប្រហែលកៅជាងហ្អាសណាអ៊ុំណ៏?

២ ហ្អឺកៅហើយ

១ ចាស

២ ហើយបើម៉ែខ្ញុំនោះអាយុទើបតែហុកហុកប្រាំទេគាត់ស្លាប់ហ្នឹងហ្អរ

១ ចាស

២ គាត់នៅក្មេងជាង

១ ចឹងជិតជាងវិញណាអ៊ុំណា?

២ ហ្អឺៗៗៗ

១ ចាស

២ ហើយគាត់ស្លាប់ហ្នឹងឈឺតែ៧ថ្ងៃទេម៉ែខ្ញុំមិនទាន់បានមើលផងគាត់ស្លាប់ម៉ែខ្ញុំគាត់កើតពិសហ្អាស

១ ចាស

២ គាត់ស្លាប់ទៅបាត់ទៅដល់រាល់ថ្ងៃហ្នឹងទៅណា

១ ចាសចុះអ៊ុំដឹងថាគាត់កើតនៅណាហ្អេសពុកពុកម៉ែរបស់អ៊ុំហ្អាសណា?

២ ហ្អឺពុកម៉ែខ្ញុំតាមដែរខ្ញុំស៊ូគាត់និយាយកើតនៅស្រុកហ្អរស្រុកយួន

១ ហ្អរគាត់ជនជាតិវៀកណាមហ្អរអ៊ុំ?

២ អត់ទេជនជាតិខ្មែរ

១ ចឹងកម្ពុជាក្រោមហ្អរអ៊ុំ?

២ កម្ពុជាក្រោមគាត់មកពីស្រុកយួនហ្នឹងមកនៅដូចថាបែបដូចប៉ុនៗដូចកូនក្មេងប្រាំពិលប្រាំពីឆ្នាំអីបួនដប់ឆ្នាំអីចឹងយ៉ាង

១ ចាស

២ គាត់ថាគាត់រតគាត់មកអ៊ូយវេទនាណាស់ជិះកាប៉ាល់ជិះអីរត់មកទាំងយប់ហ្អាស

១ ចាស

២ កាលហ្នឹងយួនវាធ្វើទុកពិបាកគាត់រត់មកនាំគ្នារត់មកនៅស្រុកខ្មែរហ្នឹងនាំគ្នាបញ្ជូនកូនបញ្ចូនចៅរត់មកខ្មែរហ្នឹងហ្អាស

១ ចាស

២ ខ្ញុំឮប្រវត្តិគាត់និយាយប្រាប់ទេគាត់ថាពិបាកក៏នាំគ្នារត់មកហើយកូនចៅគាត់រត់មកហ្នឹងមានតែមានតែម៉ែទេម៉ែហ្អរម៉ែខាងម៉ែខ្ញុំហ្នឹងហ្អាសគាត់មានតែម៉ែទេឪពុកគាត់ស្លាប់គាត់ស្លាប់យូហើយឪពុកគាត់ហ្នឹងហើយក៏នាំគ្នានៅបីបួននាក់បងប្អូននាំគ្នារត់មក

១ ចាស

២ ទៅណាស្រុកយួនបើស្រុកយួនមិននៅមកនៅហ្នឹងទៅណា

១ ចាស

២ បង្កើតកូនបង្កើតចៅនៅហ្នឹងទៅណាស់ហ្អឺប្រវត្តិម៉ែតាចឹងអែង

១ ចាសចុះអ៊ុំដឹងថាគាត់កើតឆ្នាំអីជាឆ្នាំខ្មែរហ្អេសឪពុកម្តាយអ៊ុំហ្អាស?

២ ហ្អរឆ្នាំខ្មែរហ្អរ?

១ ចាស

២ ខ្មោចឪខ្ញុំជាឆ្នាំវកឆ្នាំវកដែរណាឆ្នាំខ្មោចឪខ្ញុំហ្អាស

១ ចាស

២ ពិនៗមិនដឹងឆ្នាំមាណទេអត់ដឹងទេឆ្នាំវកបើម៉ែខ្ញុំឆ្នាំៗអីឆ្នាំកោម៉ែខ្មោចម៉ែឆ្នាំកោ

១ ចាសអ៊ុំចាំបានល្អ

២ ហ្អឺឆ្នាំកោ

១ ចុះអ៊ុំដឹងថាឪពុករបស់គាត់ប្រមកមុខរបរអីគេសំរាប់ចញ្ចឹមជីវិតហ្អេសអ៊ុំ?

២ ធ្វើស្រែដែរ

១ គាត់ធ្វើស្រែដែរ?

២ ហ្អឺធ្វើស្រែចឹងធ្វើស្រែរាល់ថ្ងៃពីជំនាន់ហ្នឹងគ្មានបានអីម៉ាស៊ីនចេះទេប្រើតែគោទេផ្ជួតែគោផ្ជួតែអីហ្នឹងពូច្រូតកាត់ហ្នឹងសុទ្ធតែពូចនអស់ពូចនដឹកពីស្រែមកពូចននាំគ្នាច្រូតកាត់ទៅកូនចៅហ្នឹងនាំគ្នាច្រូតទៅមិនមែនដូចយើងសម័យនេះហ្អរតាទុំមាស៊ីអស់ដល់ផ្ជួៗអាត្រាក់ទេជំនាន់ៗហ្នឹងសុទ្ធតែប្រើគោ

១ ចាស

២ ប្រែតែគោទេជំនាន់ហ្នឹងហ្អរ

១ ចាសចុះហ្អឺអ៊ុំដឹងថាគាត់ជាមនុស្សម៉េចដែរអ៊ុំ?

២ ឪម៉ែខ្ញុំគាត់ស្លូនណាស់គាត់មិនកោងកាចជាមួយកូនចៅណាបងប្អូនណាក៏អត់កោងកាចដែរ

១ ចាស

២ គាត់ស្លូតណាស់គាត់មិនដែរឈ្លោះទាស់បងប្អូនណាគាត់នៅស្រុកទេ

១ ចាសចុះម្តាយរបស់អ៊ុំគាត់ប្រកមមុខរបរអីដែរសំរាប់ចញ្ចឹមជីវិតហ្អាស?

២ គាត់ធ្វើស្រែ

១ គាត់ធ្វើស្រែដូចគ្នាណាអ៊ុំ?

២ ចាសគាត់ស្រែដែរ

១ ចាស

២ ធ្វើស្រែដែរតា

១ ចាសហើយគាត់ជាមនុស្សម៉េចដែរអ៊ុំ?

២ ឪម៉ែខ្ញុំគាត់ស្លូតទៀតហើយម៉ែខ្ញុំដូចព្រះចឹង(សើច)កូនមិនដែរវៃត្រូវមួយរំពត់ណាទេ

១ ចាសតែកូនខ្លាចគាត់មែនហ្អេសអ៊ុំ?

២ ចាសអត់ដែរត្រូវមួយរំពត់ទេខ្ញុំៗអីហ្នឹងអត់ដែរត្រូវរំពត់ទេ

១ ចាស

២ តាំងពីតូចមកមិនដែរត្រូវរំពត់ទេ

១ ចាស

២ គាត់ប្រើអីយើងធ្វើហ្នឹងទៅមានអីមានពិបាកអីជំនាន់ហ្នឹងហ្អរច្រូតដល់ច្រូតៗទៅខែផ្ជួក៏ផ្ជួទៅខែយើងៗដាំត្រសក់ក៏ដាំទៅជញ្ជូនរាសដាំទៅជំនាន់ហ្នឹងដាំត្រសក់ដាំតែហ្នឹងស្រែមិនមានទួលអីចឹងទេ

១ ចាស

២ ដាំនៅហ្នឹងស្រែហ្នឹងលើករងហើយទើបរាស់ទៅទូលតាមវាលស្រែហ្នឹងដាក់ជំនាន់ហ្នឹង

១ ចាសចុះហ្អឺដូចជាអ៊ុំចាំសាច់រឿងអីគេខ្លះជាមួយហ្នឹងឪពុកម្តាយរបស់អ៊ុំហ្អាសណា?

២ ហ្អឺមានអីទេមានតែដូចថាគាត់ធ្វើស្រែធ្វើចំការគ្មានចំការអីទេមានតែស្រែខែស្រែក៏ធ្វើស្រែទៅខែប្រាំងចឹងក៏នៅទំនេទៅមិនដែររកស៊ីរកចំការអីដូចសព្វថ្ងៃទេទៅចំការទៅព្រៃទេថាធ្វើខែស្រែធ្វើស្រែទៅដល់ពេលដល់ខែស្រែធ្វើផ្ជួស្រែធ្វើស្រែទៅ

១ ចាស

២ ដល់ពេលខែច្រូតកាត់ច្រូតកាត់ទៅដ៏ច្រូតកាត់ហើយទំនេទៅមានធ្វើអីមានជំនាន់ហ្នឹងមានធ្វើអីមានតែស្រែ

១ ចាសអញ្ចឹងអត់មានអនុសាវរយ៏ទៅស្រែជាមួយគាត់ឬក៏ធ្វើអីមួយសប្បាយជាមួយគាត់ចឹងហ្អាសណាអ៊ុំ?

២ ហ្អាទៅស្រែយើងទៅស្រែទៅកាប់ដូចថាគាត់កាប់ទំបក់កាប់អីចឹងទៅយើងជួយទៅដែរយើងកូនវានោះផ្ជួបានផ្ជួទៅគាត់ដូចថាគាត់រៀងចំណាស់គាត់នេះចឹងគាត់មានផ្ជួអីគាត់គាត់ដើរកាប់កាបក់ដើរកាប់អីទៅហើយចឹងទេខែច្រូតអីគាត់រកម្អូមរកម្អាអោយកូនទៅស្ទូចត្រីស្ទូចអីចឹងតាមអណ្តូងតាមអីចឹងហ្អាស

១ ចាស

២ គាត់ស្ទូចត្រីស្ទូចអីចឹងម៉ែខ្ញុំគាត់នៅតែផ្ទះដាំតែបាយស៊ីទៅ

១ ចាស

២ ពេលបាយឆ្អិនបាយស្រាប់ចឹងមកពីធ្វើការដឹងតែបាយឆ្អិនស្រាប់បាត់ហត់តែហូបទៅនាំគ្នាកូនចៅហ្នឹងហូបទៅ

១ ចាស

២ មានធ្វើអីទេចឹងអែង

១ ចាសចុះអ៊ុំហ្អរឪពុកម្តាយរបស់អ៊ុំគាត់ធ្លាប់ប្រាប់ពីជីវត្តប្រវត្តិរបស់គាត់មកកាន់អ៊ុំឬក៏រឿងអីដែរទាក់ទងហ្នឹងគាត់មកកាន់អ៊ុំហ្អេស?

២ អត់មានរឿងអីហងគាត់ដឹងតែថាគាត់កាលដែរខ្មោចម៉ែខ្ញុំបានឪខ្ញុំហ្នឹងគាត់នៅរការកេះហ្អរ

១ ចាស

២ ខ្ញុំម៉ែខ្ញុំហ្នឹងគាត់មកអែរមកពីស្រុកនោះគាត់នៅរការកេះ

១ ចាស

២ យើងកំពង់ព្រះហ្នឹងហ្អាស

១ ចាស

២ នៅខាងជើងវត្តកៀនខាងជើងវត្តមាណទេប្រហែលដល់មាគីឡូអីយ៉ាងនៅខាងជើងខាងជើងវត្តហ្នឹង

១ ចាស

២ ដល់ឃើញឪខ្ញុំគាត់ដឹងទៅរកអីទេការបងថ្លៃគាត់ហ្អរការបងគាត់ដ៏ការបងគាត់ទៅឃើញម៉ែខ្ញុំ

១ ចាស

២ ទៅឃើញម៉ែខ្ញុំហ្នឹងគាត់ក្រមុំហ្នឹងគាត់ទើបគាត់ធំដែរហើយគាត់មកពីស្រុកហ្នឹងដ៏ហើយទៅមកហ្អឺបងគាត់ហ្នឹងគាត់ដណ្ណឹងកូនគេនៅកាច់រទេះដែរដ៏ហើយបរទេះហ្អាសជំនាន់ហ្នឹងទៅសុទ្ធតែបរទេះហើយគ្មានអីឡានអីជិះឡានអីទេបរតែរទេះទៅហើយទាំងដឹកទាំងដឹកគាត់និយាយហ្អាស

១ ចាស

២ ដល់ពេលទៅឃើញម៉ែខ្ញុំដល់ពេលការបងគាត់ហើយឃើញម៉ែខ្ញុំដល់ឃើញម៉ែខ្ញុំហ្នឹងចូលដណ្ណឹងអោយម៉ែគាត់ហ្នឹងទៅដណ្ណឹង

១ ចាស

២​​ ដណ្ណឹងមកការការហើយគាត់ក៏យកមកនៅហ្នឹងយើងរាំងស្សីហ្នឹងផ្ទះគាត់ពីប៉ុន្តែខ្ញុំកើតកើតគុម្ពពោតិផ្ទះគាត់ពីដល់ពេលខែប្រាំងចឹងគាត់ឡើងមកនៅកន្លែងភូមិកាយីងយើងសៅហ្នឹងហ្អាស

១ ចាស

២ គាត់មកនៅហ្នឹងហើយបងប្អូនគាត់នៅស្ងេះស្ងៅហ្នឹងអែងដល់ពេលដល់ខែប្រាំងចឹងដឹកស្រូដឹកអង្ករបញ្ជូនមកទៅដល់ពេលដល់ខែធ្វើស្រែក៏ចុះទៅជំនាន់ហ្នឹងដល់ពេលដ៏ខ្ញុំធំដឹងក្តីឈប់ឡើងឈប់ឡើងឈប់ចុះហ្អាសណា

១ ចាស

២ ធ្វើជង្រុកធ្វើអីធ្វើផ្ទះធំដំនៅហ្នឹងបណ្តោយលែងគាត់លែងលូនលែងទៅណាហ្អាសនៅនោះអែងនៅគូបពោននោះអែង

១ ចាស

២ នៅរហូតទាល់តែយើងសម័យសម័យយួនចូលសម័យអាពត

១ បានគាត់មកនេះហ្អេស?

២ ហ្អឺដល់សម័យអាពតរត់អ៊ូយរត់តាលប់តាលិនអារត់ពីគ្រាប់ហ្នឹងផងអារត់ពីហ្នឹងផងក៏លំបាកវេទនាណាស់បើជំនាន់និយាយពីខ្មែរក្រហមណា

១ ចាស

២ រត់គ្រាប់ផ្លោងរត់អីសព្វគ្រប់សព្វយ៉ាងរត់លូនអារត់ដល់ពេលកាប៉ាល់ហោះទំលាក់ចឹងនាំគ្នាកូនចៅរត់មើលទៅថាទៅខាងណាអីខាងណីជំនាន់ហ្នឹងទំលាក់ធ្លាក់នៅភ្នំផ្តេយើងនៅគូបពោនកាប៉ាល់ហោះវាឆ្វែលដល់ហ្អាសឆ្វែលដល់នាំកូនរត់ហ្អាសជំនាន់ហ្នឹង

១ ចាសជំនាន់លុនណុលហ្អេសអ៊ុំ?

២ ជំនាន់ៗហ្នឹងហើយជំនាន់លុនណុលហ្នឹងហើយចូលជំនាន់លុនណុលហ្នឹងហើយ

១ ចាស

២ ដល់ពេលដល់លុនណុលជំនាន់លុនណុលហ្នឹងរត់

១ ចាស

២ រត់រត់អើយរត់រត់ដ៏ហើយគេទំលាក់សម្តេចហ្នឹងមកចូលដល់ខ្មែរក្រហមនុសវិញហ្អាសមកខ្មែរក្រហមយើងអាពតហ្នឹងហ្អាស

១ ចាស

២ អ៊ូយរត់ដោះផ្សាអីតាលប់តាលិនហ្អាសរត់ទៅរត់មកជូនកូនជូនចៅអីវេទនាហ្អាស

១ ចាស

២ រត់ហ្អឺយើងរត់ហ្នឹងរត់ទៅមិនបានម៉ានេះទេណាមុនដំបូងយើងបានម៉ារទេះទៅហ្អឺដល់ពេលយើងមកវិញបានម៉ារទេះទៀតហើយជញ្ជូនយើងជញ្ជូនធំចោលអស់ចោលអស់ហ្អាសណាចោលអីវែអីវាន់អស់ហ្អាសបានតែអាទេះមកវិញគេដេញចេញនោះ

១ ចាស

២ គេដេញចេញហកចេញមកចេញមកមានណាទៅនៅគូបពោនដដែរទៅនៅអាកន្លែងដដែរហ្នឹងរត់មកហ្នឹង

១ ចាសចឹងរត់ទៅរត់មកណាអ៊ុំណា?

២ ហ្អារត់ណារត់ពិបាកណាស់ឮ

១ ចាសចុះអ៊ុំឈ្មោះរបស់ជីដូនជីតារបស់អ៊ុំហ្អេសខាងម្តាយហ្អាស?

២ ខាងម្តាយបងប្អូនគាត់ហ្នឹងប្រវត្តិគាត់ហ្នឹង

១ ចាសដូចជាម៉ែឪរបស់ម៉ែឪរបស់អ៊ុំហ្អាសណា?ត្រូវជាយាយរបស់អ៊ុំយាយតារបស់អ៊ុំខាងម្តាយហ្អាសណា?

២ ហ្អឺៗបើបងប្អូនម៉ែខ្ញុំហ្នឹងអើយឈ្មោះស្គាល់ក៏ប៉ុន្តែអត់ដឹងខែឆ្នាំគាត់ទេ

១ តែហ្អឺជីដូនជីតារបស់អ៊ុំៗអត់ស្គាល់ហ្អេស?

២ អត់ស្គាល់ដឹងប្រវត្តិគាត់ដឹងស្លាប់ពីឆ្នាំណាយើងមិចដឹង

១ ខាងតាក៏អត់ស្គាល់ខាងយាយក៏អត់ស្គាល់?

២ អត់ស្គាល់ហ្អេសអត់ទេអត់ស្គាល់អត់ចាំ

១ ចាសចុះអ៊ុំធ្លាប់ឮម្តាយឪពុករបស់និយាយអំពីតាយាយរបស់អ៊ុំហ្អេស?

២ និយាយគាត់និយាយហើយគាត់ឪគាត់ហ្នឹងគាត់ស្លូតដែរគាត់ថាមិនដែរទៅវៃកូនវៃចៅអីណាបានម៉ារំពាត់ណាទេ

១ ចាស

២ ចឹងហ្អាសកូនចៅគាត់មិនដែរទេគាត់ស្រឡាញ់កូនកូនចៅគាត់ណាស់គាត់មិនដែរបានវៃទេហើយកូនចេះតែធ្វើការងារទៅគាត់នៅតែផ្ទះចឹងដែរហ្នឹងដូចតែខ្ញុំរាល់ហ្នឹងចឹង

១ ចាសចាសចុះអ៊ុំក្រុមគ្រួសាររបស់អ៊ុំរស់នៅខេត្តនេះរយះពេលមាណឆ្នាំហើយអ៊ុំ?

២ មកនៅស្រុកនេះហ្អរ?

១ ចាស

២ មកនៅស្រុកនេះតាំងពីយើងពីយួនចូលមកពីយួនចូល

១ ប្រហែលជាមាណហើយអ៊ុំហាហុកសិបឆ្នាំ?

២ មិនទាន់ដល់ហាសិបឆ្នាំទេប្រហែលជាសាមសិបឆ្នាំជាងទេឆ្នាំវក

១ ចាស

២ ចេញពីពីយួនរំដោះបានមកហ្អាស

១ ចាសចុះពីមុននៅណាអ៊ុំ?

២ ខ្ញុំពីមុនខ្ញុំនៅគោកពោនដែរហ្នឹង

១ ចាស

២ ដល់ហើយខ្ញុំនេះទៅខ្ញុំរត់មកមកនៅហ្នឹងតាគេគេចពីគោកពោនមកមកនៅហ្នឹង

១ ចាស

២ នៅហ្នឹងក៏ជាប់នៅហ្នឹងជីកឬសជីកគុលទៅណា(សើច)ចឹងហ្អាស

១ ចាសចុះអ៊ុំមានសាច់ញ្ញាតិដែរគាត់រស់នៅក្រៅប្រទេសក្រៅពីស្រុកខ្មែរហ្អេសអ៊ុំ?

២ មានតែបងជីដូនមួយ

១ ចាស

២ បងខាងឪវាហ្នឹងបងថ្លៃ

១ ចាសគាត់នៅស្រុកណាអ៊ុំ?

២ នៅនៅអីទេនៅបារាំងហ្អានៅអីទេនៀកនៅបារាំង

១ ចុះអ៊ុំដែរទាក់ទងគាត់ហ្អេស?

២ មកដែរតែចេះតែភ្លេចហើយនៅបារាំង

១ ចាស

២ គាត់មកដែរមកលេងចឹងដែរ

១ ចាសបានសួរសុកទុកគាត់អីចឹងណាអ៊ុំណា?

២ ហ្អាបានសួរសុកទុកទៅគាត់មកលេងកន្លះខែមួយខែគាត់ទៅវិញទៅ

១ ចាសហើយស្វាមីរបស់អ៊ុំគាត់ឈ្មោះអីគេអ៊ុំ?

២ ខ្ញុំហ្អរប្តីខ្ញុំហ្អរ?

១ ចាស

២ ឌី

១ ត្រកូលគាត់ហ្អាស?

២ ហេងហ្អាសាង

១ សាងឌី?

២ ហ្អា

១ ចាសអ៊ុំចាំថាពេលណាអ៊ុំការជាមួយគាត់ហ្អេស?

២ ហ្អរខ្ញុំសម័យយើង៧៥

១ ៧៥?

២ សម័យអាពត

១ អ៊ុំចាំថ្ងៃទីអត់?

២ អត់ចាំហ្អេសដឹងតែឆ្នាំឆ្នាំថោះចូលមកឆ្នាំថោះដឹងតែឆ្នាំថោះ

១ ចាស

២ ៧៥ហ្នឹងហ្អរ

១ ចឹងពេលដែរអ៊ុំការហ្នឹងអ៊ុំការដោយចិត្តអែងឬក៏ម្តាយឪពុករបស់អ៊ុំរៀបចំអោយ?

២ អើយឪម៉ែខ្ញុំហ្នឹងគាត់រៀបចំអោយទេសម័យយើងជួបអាពតនោះ

១ ចាស

២ គ្មានបានការគ្មានបានភ្លៀងភ្លាត់អីទេគ្រាន់បានចាស់ៗគាត់រៀបចំអោយទៅក៏បានគ្នាទៅក៏អាពតចូលហ្នឹងបណ្តោយហ្នឹងរៀបហ្នឹងអាពតទេក៏មិនបានកាន់ទៅកាន់ដៃកាន់ជើងរៀបទំរៀបជួគ្នាទេ

១ ចាស

២ នេះយើងធ្វើហ្នឹងផ្ទះហ្អាសគ្រាន់តែបានមិនបានប្រហែលយើងសែនរាល់ថ្ងៃហ្នឹងទេគ្មានបួងគ្មាននេះស្លៀកសំពត់ហើយមានងាចាមានចុងគេអោយពរហើយក៏បានគ្នារហូតមកសព្វថ្ងៃហ្នឹងទៅ

១ ចាសចុះអ៊ុំអើយបានជំនូនពីខាងអ៊ុំប្រុសហ្អេសអ៊ុំ?

២ អត់មានបានហ្អេសសម័យហ្នឹងអត់ចាយលុយ

១ ចាស

២ អត់មានចាយលុយចូលមកភ្លាមអត់ចាយលុយបានអីយក?

១ ចាស

២ កាលហ្នឹងបើគេចងដៃយើងគេចងតែចានឆ្នាំងជំនាន់ហ្នឹងហ្អាស

១ ចាស

២ មានអីមានតែចានមានតែឆ្នាំង

១ ចាស

២ យើងមានចាយលុយណា

១ ចាស

២ ហើយអង្ករពិនជំនាន់ហ្នឹងមិនទាន់មានអង្ករទេដ៏ក្រោយតិចបានមានមានតែចានឆ្នាំងក្រណាត់អាវខោយើងហ្នឹងគេចងដៃយើង

១ ចុះអ៊ុំប្រុសមានអោយចានឆ្នាំងអីឬក៏ជំនូនអីសម្រាប់អ៊ុំហ្អេស?

២ អត់មានទេ

១ អត់ទេណាអ៊ុំណា?

២ អត់ចុះសម័យហ្នឹងយើងមានអែណា?

១ ចាស

២ អត់មានទេអត់មានអីទាំងអស់

១ ចាសចុះអ៊ុំអាចនិយាយប្រាប់ខ្ញុំពីពេលដំបូងដែរអ៊ុំជួបអ៊ុំប្រុសបានហ្អេសអ៊ុំ?

២ ហ្អឹ

១ ដូចជាហេតុអីបានពេលៗៗណាដែរអ៊ុំជួបគាត់ហើយបានជាអ៊ុំចាប់អារមណ៏លើគាត់ឬក៏ស្រឡាញ់គ្នាចឹងហ្អាសណាអ៊ុំ?

២ ហ្អរហ្អរៗខ្ញុំអត់មានស្រឡាញ់អីទេនិយាយអោយត្រង់ឪវាហ្នឹង

១ ចាស

២ ដូចថាជំនាន់ហ្នឹងឪម៉ែដឹកដាក់អោយយើងតាមហ្អាស

១ ចាស

២ តាមឪម៉ែទៅអត់មានបានថាទៅស្រឡាញ់គ្នាអីលួចលាក់អីអត់សោះ

១ ចាស

២ អត់បានសោះហើយការផ្ទះនៅជាគ្នាចឹងមែនក៏ប៉ុន្តែអោយចាស់ៗជំនាន់ហ្នឹងយើងមិនមែនដូចឥឡូវទេ

១ ចាសចាស់ៗគាត់ជានាក់ស្មុំផ្គុំ

២ ចាសស្មុំភ្គុំអោយទៅកូនចៅយើងចេះតែតាមទៅបើដូចជំនាន់នេះមិនបានទេទៅចឹងៗអីងាប់រត់ចោលបណ្តាការ(សើច)

១ កាលនោះដូចជាគ្មានផ្លូវជ្រើសរើសហ្អាស

១ ចាស

២ អត់មានផ្លូវជ្រើសរើសសោះមិនដឹងថាទៅណាមកនៃអត់មានបណ្តោយជំនាន់ហ្នឹង

១ ចាស

២ អត់

១ ចុះអ៊ុំចេះអាននិងចេះសរសេរអក្សរខ្មែរបានល្អប៉ុណ្ណាដែរ?

២ អត់សោះខ្ញុំអត់ចេះដែរអត់បានរៀនថាខ្ញុំខ្លាចសាលា

១ ចាស

២ ឪម៉ែអោយរៀនដែររៀននៅគោកពោនកូនអើយមករៀនទៅអោយចេះដឹងហ្នឹងគេអត់ចេះអត់រៀនទេម៉ែអើយខ្លាចគ្រូខ្លាចសាលាខ្លាចគ្រូវៃ

១ មិចចឹងអ៊ុំ?

២ ដូចខ្លាចគ្រូវៃបណ្តោយហើយដ៏មកចេះរៀនមករៀនអករះកម្មដយើងជំនាន់យួនចូលហើយហ្នឹងរៀនអករះកម្មបានប្រហែលកន្លះខែហ្នឹងក៏ជូនទៅប្រលងអត់ចេះបណ្តោយ

១ ពេលអ៊ុំរៀនអករះកម្មហ្នឹងរៀននៅណាវិញអ៊ុំ?

២ រៀននៅកន្លែងផ្ទះសារឿនអាកុលនេះគេរៀនតាហ្នឹងអែងពោះធំកូនហ្នឹងកាលណាកូនអាបងពោះធំហ្អាអាបងហ្នឹងអាហ្នឹងនែកើតកូនខ្ញុំមីស្រីហ្នឹងពោះធំបន្តើកូនទៅរៀនហើយត្រឹកៗទៅរៀន

១ ចាស

២ បន្តើអាក្តារខៀនកាលហ្នឹងគេអោយរៀនអករះកម្មហ្អរ

១ ចាស

២ រៀនអករះកម្មហ្នឹងហ្អររៀនមិនចេះមិនអីទេរៀនអាណារៀនៗឈប់ទៅអីណាបើរៀនមិនចេះដដែរៗទៅឈប់អស់ទៅមានណារៀន

១ ចាស

២ ជំនាន់នុងមិនមែនដូចក្មេងឥឡូវទេ

១ ចុះអ៊ុំចេះភាសារអីផ្សេងក្រៅពីភាសារខ្មែរហ្អេស?

២ ហ្អរអត់ចេះអីទាំងអស់

១ ថៃចិនវៀកណាមអីអត់ចេះហ្អេសណាអ៊ុំ?

២ ហ្អរអត់ចេះមានទៅណាអីហ្នឹងគេចេះអត់ដឹង

១ ចាសអ៊ុំមានមិត្តភ័ក្រដែរអ៊ុំស្និតស្នាលបំផុតហើយធំធាត់ឡើងជាមួយគ្នាហ្អេសអ៊ុំ?

២ អត់មាន

១ អត់ទាំងអស់មងហ្អាស?

២ អត់ទាំងអស់

១ ចាស

២ គ្មានអត់បណ្តោយស្គាល់ដែរត្រឹមបងប្អូនខ្ញុំអីចឹងទៅដូចមិត្តភ័ក្រអីដូចអត់មាន

១ ចាស

២ អត់មានបណ្តោយ

១ ចុះអ៊ុំអ៊ុំធ្លាប់ធ្វើការនៅវាលស្រែហ្អេសអ៊ុំ?

២ ធ្វើយើងធ្វើស្រែ

១ ចាស

២ ធ្វើស្រែទៅដកទៅស្ទូងទៅស្មៅចឹងទៅទៅទៅពេលខែស្រែយើងទៅស្ទូងច្រូតដក់ចឹងទៅពេលថ្ងៃល្ងាចមកដាំបាយអោយកូនស៊ីទៅ

១ ចាស

២ ស្អែកឡើងទៅទៀតទៅមានអីមានតែដកស្ទូងច្រូតដកស្មៅ

១ ចាស

២ ប៉ុណ្ណឹងអែង

១ ចាសចុះអ៊ុំធ្វើដូចជាដែរធ្លាប់ធ្វើអាជីវកម្មលក្ខណះគ្រួសារលក់ដូរអីចឹងហ្អេសអ៊ុំ?

២ មិនដែរអត់មាន

១ អត់សោះមងហ្អរអ៊ុំ?

២ អត់សោះ

១ ចុះនៅក្នុងជីវត្តរបស់អ៊ុំអ៊ុំធ្វើការអីគេខ្លះដើម្បីរកស៊ីចញ្ចឹមគ្រួសារចឹងហ្អាសណា?

២ ហ្អឺខ្ញុំមានស្អីមានធ្វើអីទេគ្រាន់ធ្វើតែស្រែមួយមុខបណ្តោយ

១ ចាសគ្រាន់តែធ្វើតែស្រែចំការប៉ុណ្ណឹង?

២ ធ្វើតែស្រែកូនទៅភ្ជួររទៅរាស់ទៅយើងដាំបាយទៅគោពពែអីជួយចាប់ជួយចងខ្លះទៅអីទៅចឹងទៅ

១ ចាស

២ មានធ្វើអីមានអី

១ ចាសចុះអ៊ុំហ្អើយតាំងពីក្មេងរហូតដល់ឥឡូវហ្អាសអ៊ុំឃើញជីវិត្តរបស់អ៊ុំផ្លាស់ប្តូរអីគេខ្លះហ្អៅអ៊ុំ?

២ ផ្លាស់ប្តូរឈឺមិនឈប់

១ ចាស

២ ឈឺយើងឈឺឈឺដល់រាល់ថ្ងៃហ្នឹងឈឺមួយឆ្នាំហើយនេះតាំងពីឆ្នាំទៅខែ២ខែ៣ហ្នឹងឈឺចាប់ឈឺរហូតឈឺមកទល់ខែខែយើងខែភ្ជុំហ្នឹងហៅខែភ្ជុំខែខ្តបទ

១ ចាស

២ ឈឺដាបមែនទែនឈឺៗទៅពេទ្យក៏នៅមិនបានអីក៏នៅមិនបានមកផ្ទះរកគ្រូមកមើលទៅយើងចេះតែខុសនេះខុសនោះទៅយើងក៏ធ្វើវាទៅយើងផឹងថ្នាំទៅបានដល់សព្វថ្ងៃហ្នឹងទៅណា

១ ចាស

២ ផឹងថ្នាំរាល់ថ្ងៃហ្នឹងថ្នាំក្រពះអត់ដែរដាច់ទេគឺផឹងថ្នាំខ្មែរ

១ ចាស

២ ថ្នាំពេទ្យទើបផ្តាច់ឥឡូវទេ

១ ចឹងផឹង

២ គឺផឹងម៉ាៗឆ្នាំហ្នឹងគឺផឹងថ្នាំដ៏ឆ្អែតឆ្អន់ថាថ្ងៃណាក៏ផឹង១ថ្ងៃមានបីដងបួនដងបីដងបួនដងឡើងខ្លាចថ្នាំហើយមែន

១ ចាសថ្នាំខ្មែរហ្នឹងមែនអ៊ុំ?

២ ថ្នាំពេទ្យថ្នាំពេទ្យផងអាដាក់សារ៉ូមក៏ដាក់ទៅអាផឹងថ្នាំខ្មែរក៏ផឹងទៅទំរាំតែបានដល់រាល់ថ្ងៃហ្នឹងគ្រាន់ប៉ុណ្ណឹងហ្អាស

១ ចាស

២ ឈឺនោះ

១ ចុះអ៊ុំចូលចិត្តពិសារម្ហូមអីហើយចូលចិត្តលេងល្បែងកំសាន្តប្រជាប្រីយ៏អីគេខ្លះអ៊ុំ?

២ ហ្អឺខ្ញុំហ្អាស?

១ ចាស

២ បើរឿងហូបដូចថាទៅមានអីហ្នឹងធ្វើប្លែកទៅមានតែត្រីខនិងឆាទឹកគ្រឿងអីចឹងទៅ

១ ចាសហ្នឹងចូលចិត្តហ្អាសណាអ៊ុំ?

២ ចាសស្លរប្រហើអីចឹងទៅស្លរម្ជូតាមដែរយើងចង់នឹកឃើញក៏ធ្វើទៅ

១ ចាស

២ ហ្អឺហ្នឹងអែងតែប៉ុណ្ណឹងអែង

១ ចាសចុះល្បែងប្រជាប្រីយ៏ខ្មែរអីដែរអ៊ុំចូលចិត្តលេងហ្អាសណាអ៊ុំ?

២ មិនលេងមិនដែរលេងដែរតែមើលគេ

១ តែចូលចិត្តមើលអីគេអ៊ុំ?

២ អាមើលមើលគេអាគេចងមុខអាលោតបាវ

១ អីទៀតអ៊ុំ?

២ អាវៃឆ្នាំង

១ វៃក្អមអីហ្អរអ៊ុំ?

២ អាវៃក្អមវៃឆ្នាំងហ្នឹងហ្អាសណាចូលចិត្តមើលហ្អាសរត់អាប្រណាំងបាវអ៊ូយសើចសើចងាប់រស់ហើយហ្នឹង

១ ចាស

២ ចូលចិត្តមើលណាស់អាហ្នឹង

១ ចូលចិត្តមើលតែអត់ចូលចិត្តលេងទេណាអ៊ុំ?

២ ហ្អឺលេងអត់ចេះលេងហ្នឹងគេទេយើងវាចេះតែមើលបើមើលចំណាប់មងឈរមើល

១ ចាស

២ ឈរគេសើចហ្អើយហូហៀទឹកភ្នែកអស់ហើយ

១ ចុះអ៊ុំមានចាំបទចំរៀងណាដែរអ៊ុំរៀនពីតូចហើយនៅចាំដល់ឥឡូវទេអ៊ុំ?

២ ហ្អឺគ្មានចាំទេច្រៀងបើនិយាយចំរៀងបើច្រៀងបទសុនស៊ីសាមុទចូលចិត្តស្តាប់ណាស់មករាល់ថ្ងៃហ្នឹងយកតែបទសុនស៊ីសាមុតច្រៀងពិនមិនចាំបទទេតែឮស៊ូបទសុនស៊ីសាមុតច្រៀងនឹកឃើញស្រណោះពីដើមមកហ្អាស

១ ចាស

២ ពីដើមមកយើងសុតស៊ីសាមុតហ្នឹងគ្មានដែរបានឃើញរូបដូចក្នុងវីដេអ៊ូដូចរាល់ថ្ងៃចេះទេ

១ ចាស

២ គ្មានទេគ្មានវីដែអ៊ូណាដូចរាល់ថ្ងៃអោយយើងមើលឃើញទាំងអស់ទេពីដើមមានតែកាសែតកាសែតយើងចាក់ម៉ាញេហ្អាសមានតែអារូបក្រដាស់ហ្នឹងផ្លាក់ខាងក្នុងស្រោមហ្នឹងហ្អាស

១ ចាស

២ មើលឃើញមើលឃើញតែចឹងអែងបើថាអោយមើលសុទ្ធដូចក្នុងដូចក្នុងប៉ុសន៏អីហ្នឹងគ្មានទេពីដើមហ្អរ

១ ចាស

២ អត់មានឃើញទេ

១ ចាស

២ ហ្នឹងពីដើមបើដូចពីដើមងាប់ហើយសុនស៊ីសាមុតហ្នឹងដឹងទៅណាទេបពិនសុនស៊ីសាមុតរៀងចាស់ទៅហ្អាសរូបនៅក្រដាស់ហ្អាស់រូបនេះ

១ ចាស

២ រួចដ៏ហើយចូលចិត្តបទសុតស៊ីសាមុតដែរក៏ប៉ុន្តែមិនចាំបទទេអោយតែឮស៊ូសិនស៊ីសាមុតច្រៀងពិរោះហ្នឹងចេះតែបើកស្តាប់ទៅ

១ ចាសអោយតែឮបទគាត់គឺចូលចិត្តស្តាប់ណាអ៊ុំណា?

២ ហ្នឹងហើយចូលចិត្តស្តាប់ហ្អាស

១ ចាសចុះអ៊ុំហ្អឺមាននណាម្នាក់នៅក្នុងផ្ទះរបស់អ៊ុំចេះលេងឧបករតន្រីអីហ្អេសអ៊ុំ?

២ អត់

១ អត់មានសោះមង?

២ អត់មានទេ

១ ចាសចុះផ្ទះរបស់អ៊ុំមានលក្ខណះមិចដែរតាំងពីក្មេងរហូតមកដល់ឥឡូវនេះចឹងហ្អាសអ៊ុំ?

២ ហ្អរផ្ទះយើងពីដើមមកកាលយើងសម័យយួនចូលមកផ្ទះតូចតាមួយ

១ ចាស

២ រត់មកនាំគ្នាទាំងមានកូនមានចៅក៏សង់នៅផ្ទះស្បៅផ្ទះអីហ្នឹងនៅទៅអីទៅ

១ ចាស

២ ដ៏មានប្តីហ្នឹងទៅក៏បានកូនបានចៅមកបានទៅទិញសាំងអាសីយកមកលើកផ្ទះ

១ ចាស

២ ផ្ទះហ្នឹងក៏មិនបានធំដែរយើងជំនាន់ហ្នឹងនោះ

១ ចាស

២ ជំនាន់ហ្នឹងមកអោយតែបានមកមកនៅច្រូតស្បូវយ៉ាប់ពេកមកត្រូវមីនត្រូវគ្រាប់អីយូយ

១ ចាស

២ យើងទៅច្រូតស្បូវទៅវាលព្រៃនោះ

១ ចាស

២ មើលទៅឪហើយនិងកូនច្រូតមិនបានហ្អេសម៉ែហ្អើយមកទិញសាំងអាសីទៅស្បូវច្រូតមិនបានហ្អេសមិនចេះច្រូតទេសិតតែមីនហ្អាទៅទិញទៅ

១ ចាស

២ ទិញសាំងអាសីមកហ្នឹងផ្ទះយើងមិនបាននេះបានតែគៀបទេ

១ ចាស

២ គៀបនៅទៅដ៏ថ្ងៃមួយហ៊ានតែភ្លៀងខ្យល់មកខ្យល់មកវាបកអាគៀបយើងគៀបសាំងអាសីហ្អរ

១ ចាស

២ មានបាននេះណាបក់ហើយឪទៅស្រែនៅតែកូនប៉ន្មានហ្នឹងស្រែកហៅកូនជញ្ជូនកូនចូលក្រោមផ្ទះខ្លាចអាសាំងអាសីវាប៉ើងធ្លាក់ចំ

១ ចាស

២ នាំហៅកូនមកចូលក្រោមផ្ទះដូចអាដែងស្វារចឹងហ្អាសពីលើដំបូងអស់វារបកអស់ទៅណា

១ ចាស

២ ចូលក្រោមផ្ទះហ្អាចូលក្រោមផ្ទះហ្នឹងមកទំរាំឪវាមកងាប់មើលផ្ទះអ៊ូរប៉ាត់រប៉ាយអស់ផ្ទះកាលហ្នឹងជំនាន់ហ្នឹងក៏ផ្ទះណាក៏ល្បើងៗអោយតែគៀបល្បើងទាំងអស់នាំគ្នាមកសាជាថ្មីហ្នឹងក៏ទិញដែរកលោះទិញដែរកគោលអីមកគៀបម្តងទៀតហ្អាសគៀបម្តងទៀតមកឡើងពីបីឆ្នាំមកក៏យើងបានលុយបានកាក់ហ្នឹងទៅឈើទៅដឹកទៅអីពីស្រុកលើខ្លះមក

១ ចាស

២ បានសរសរបានអីខ្លះមកក៏បានផ្ទះរាល់ថ្ងៃហ្នឹងទៅ

១ ចាស

២ គេញាត់ក្តារយើងទិញគេខ្លះឈឺវេងយើងទិញគេទាំងអស់សរសរយើងអត់ទិញទេយើងទៅដឹកពីឈឺស្រុកលើហ្អាស

១ ចាស

២ ជំនាន់ហ្នឹងទៅដឹកមកបានទៅលើកផ្ទះលើកអីចឹងទៅជួលជាងមកដាក់ទៅលើកទៅអីទៅក៏បានដល់រាល់ថ្ងៃសព្វថ្ងៃហ្នឹងទៅណា

១ ចាសអ៊ុំហ្អឺបានជួយសាងសង់ផ្ទះរបស់អ៊ុំនេះហ្អេស?ដូចជាអ៊ុំជានាក់ជួយដែរឬក៏អីចឹងហ្អាសណា?

២ អត់អត់មានណាជួយទេ

១ ចាសជួយគេទាំងអស់ណាអ៊ុំណា?

២ ជួលគេទាំងអស់

១ ចាសចុះនាក់ផ្ទះអ៊ុំគាត់ចេះសាងសង់ផ្ទះឬ?ក៏ចេះធ្វើផ្ទះអីហ្អេស

២ ប្តីខ្ញុំហ្នឹងហ្អរចេះផ្ទះដូចរោងគោរោងអីចេះចេះអីធ្វើចេះធ្វើរោងគោរោងអីចឹងចេះធ្វើដ៏ធ្វើផ្ទះធ្វើអីធំដំចឹងយើងមិនដែរចេះធ្វើទេជួលជាងគេមកធ្វើអោយ

១ ចាសគាត់ចេះពីនាក់ណាអ៊ុំ?

២ ចាស

១ អ៊ុំប្រុសគាត់ចេះពីនាក់ណាដែរ?

២ ទេចេះពីឪពីម៉ែគាត់មកកាលនៅក្មេងៗគាត់ការហ្នឹងគាត់កំព្រាឪឪស្លាប់តាំងពីតូចហ្នឹងមានណាចេះតែធ្វើចេះតែរកខ្លួនអែងចេះទៅណា

១ ចាស

២ ហើយដល់មកកូនខ្ញុំក្រោយនេះគ្មានចេះទេគុមសរសរសៀនអីធ្វើចឹងមិនចេះទេ

១ ចាស

២ កូនរាល់ថ្ងៃហ្នឹងហ្អរអាងតែឪហ្នឹងល្មមៗឪធ្វើទៅ

១ ចាស

២ វាមិនយកចិត្តទុកដាក់ធ្វើអែណា

១ ចុះអ៊ុំមានជំនាញអីដែរអ៊ុំចេះពីឪពុកម្តាយរបស់អ៊ុំដែរគាត់បានបង្រៀនអ៊ុំហ្អេស?

២ អត់មានអីហងមានដែរចេះអីមិនមានអត់មាន

១ ចាសដូចជាវិញវល្លកោស្ករឬក៏ត្បាញអីហ្អាស?

២ អត់អត់អត់មានចេះ

១ អត់មងណ៏អ៊ុំណ៏?

២ អត់ចេះទេ

១ ចាសចុះអ៊ុំអាចប្រាប់ខ្ញុំពីជីវិតដែរពិបាកបំផុតនៅក្នុងជីវិតចឹងហ្អាសណាពេលដែរពិបាកហ្នឹងអ៊ុំធ្វើអីគេដើម្បីឆ្លងកាត់ការពិបាកទាំងអស់ហ្នឹងហ្អាសណា?

២ ហ្អឺៗឆ្លងកាត់ទាំងអស់ហ្នឹងហ្អរ?

១ ចាស

២ មានតែសម័យយើងទាល់តែទៅជុំរុំទៅអីហ្នឹងពិបាកណាស់ពិបាកក្រៃណាស់ពិបាកហើយកាលនោះកូនទើបតែបានមួយហ្អេមិនទាន់បានមួយផងទាល់តែឪបបួលទៅទៅជុំរុំមិនទៅហ្អាស

១ ចាស

២ ឪគាត់ថាតោះយើងទៅជុំរុំតោះយើងពីនាក់ប្តីប្រពន្វតទល់ហ្អាស

១ ចាស

២ គាត់បបួលទៅជុំរុំហ្នឹងគេហ្អឺមិនទៅទេខ្ញុំរត់ពីអាពតឆ្អែតហើយថាចឹង

១ ចាស

២ ណាទៅណាទៅទៅខ្ញុំរត់ពីអាពតឆ្អែតហើយបើខ្លួនអែងទៅក៏ទៅខ្ញុំបើខ្លួនអែងមិនមកខ្ញុំនៅជាមួយឪម៉ែខ្ញុំថាចឹងហ្អាស

១ ចាស

២ នៅតែអែងហ្នឹងដល់ពេលដល់ហើយទៅក៏គេក៏អត់ទៅដែរទៅក៏នៅហ្នឹងរាល់ថ្ងៃសព្វថ្ងៃហ្នឹងទៅជួបជុំគ្នាសព្វថ្ងៃហ្នឹងទៅណា

១ ចាស

២ មិនដែរបានទៅណាហ្នឹងគេទេទៅជុំរុំជុំរញ់អីហ្នឹងអត់ដែរបានទៅហ្នឹងគេសោះ

១ ចាស

២ នៅតែហ្នឹងបណ្តោយ

១ ចឹងពេលដែរទៅជុំរុំហ្នឹងគឺជាពេលដែរពិបាកហើយណាអ៊ុំណា?

២ ពិបាកណាស់ដើរដើរពីហ្នឹងទៅជុំរុំតិចណាស?ទំរាំដឹងប៉ុន្មានហើយបានដល់ហើយរែកទាំងអង្កររែកអីមកស៊ីពិបាកណាស់ឃើញរហេមរហាមចឹងហ្នឹងមិនទៅទេចុះកាលជំនាន់ហ្នឹងខ្ញុំឆ្អែតហើយនោះ

១ ចាស

២ ឆ្អែតខ្សោះគ្មានទេមួយមួយលោកអើយរត់ដល់នឹកឃើញចឹងហ្អេមិនទៅទេសុកចិត្ត

១ ចុះអ៊ុំធ្វើមិចដើម្បីអាចយកឈ្នះកាពិបាកទាំងអស់ហ្នឹងហ្អាសណាអ៊ុំ?

២ ហ្អឺដល់ពេលដែរហើយទៅក៏មកពីជុំរុំហ្នឹងមកក៏យើងធ្វើស្រែធ្វើភ្លឺបង្ករបង្កើនផលទៅក៏ដល់សព្វថ្ងៃហ្នឹងទៅណា

១ ចាស

២ ហ្អាចឹងអែង

១ ចាសចេះតែខំព្យាយាមណាអ៊ុំណា?

២ ចេះតែខំព្យាយាមរកទៅក៏ដល់សព្វថ្ងៃហ្នឹងទៅណា

១ ចាស

២ ហើយដល់សព្វថ្ងៃហ្នឹងរាល់ថ្ងៃហ្នឹងចាស់ហើយលែងធ្វើអីកើតហើយទៅស្រែទៅភ្លឺបែបរាល់ថ្ងៃហ្នឹងចង់លែងកើតហើយទៅឆ្លូបទៅឆ្លាតអីលែងកើតហើយ

១ ចាស

២ បើទៅដឹងទាល់តែថានឹកស្រែទៅមើលស្រែមួយថ្ងៃចឹងទៅមកវិញមក

១ ចាស

២ ចុះខ្លួនវាមិនជាដូចមុនហ្អរ

១ ចាស

២ យើងធ្វើទៅខ្លាចវាលាប់ឡើងវិញម្លោះហើយអត់ហានធ្វើអីទេរាល់ថ្ងៃហ្នឹងនៅតែផ្ទះដាំបាយស៊ីអោយកូនហើយទឹកមិនដែរយួរបានឡាង់ធំហ្អេសបានឡាង់តូចប៉ុន្តែយួរម្តងមិនពេញទេណាយកចាក់ពៀងទៅខ្លះទៅបានកូនជួយចាក់អោយទៅ

១ ចាស

២ អុសអីបើគេកាប់អោយទៅបានជញ្ជូនតិចៗយកមកដុតទៅអត់ហានធ្វើការខ្លាំងធ្ងន់ទៀតទេ

១ ចាស

២ ខ្លាចណាស់បាក់ហ្អាសខ្លាចបណ្តោយអារៀងឈឺខ្លាចបណ្តោយពិបាកណាស់

១ ចាស

២ គ្មានអីពិបាកជាងឈឺទេ

១ ចុះអ៊ុំពេលណាដែរអ៊ុំគិតថាជាពេលដែរសប្បាយបំផុតសំរាប់ជីវិតរបស់ចឹងហ្អាសណាអ៊ុំ?

២ ហ្អឺសប្បាយមានអីសប្បាយបើយើងរវល់តែខំរកមានអីសប្បាយបើរវល់តែកំពុងរាល់ហ្នឹងយើងកំពុងតែៗដូចថាបង្កបង្កើតផលហ្អាសនឹកឃើញថាដូចនឹកឃើញថាជីវិត្តបន្តកូនយើងទៅមុខទៀតមិនដឹងមិច

១ ចាស

២ យើងសម័យយើងហ្នឹងវាដូចថាវាដឹងហើយដល់មកកូនក្រោយទៅមុខទៀតដឹងគិតមិចក្រែងលរចេះតែខុស

១ ចាសចឹងអ៊ុំដូចជាពេលដែរកូនការឬក៏ពេលដែរចូលឆ្នាំឬក៏ពេលដែរអ៊ុំគិតថាអ៊ូសប្បាយណាស់នៀកចឹងហ្អាសអ៊ុំ?

២ ហ្អឺចូលឆ្នាំមកជុំកូនជុំចៅទៅកូនមកជុំកូនជុំចៅទៅសប្បាយទៅសប្បាយមួយថ្ងៃហ្នឹងគេទៅអស់ទៀតហ្អាស

១ ចាសសប្បាយតែពេលដែរពួកគាត់មកជុំគ្នាទេណាអ៊ុំណា?

២ ហ្អឺៗ

១ ចាសចុះអ៊ុំនៅពីក្មេងអ៊ុំធ្លាប់មានសេចក្តីប្រថ្នាអីដែរអើអ៊ុំចង់ធ្វើពេលធំឡើងចឹងហ្អាសណាអ៊ុំ?

២ ដូចគ្មានប្រថ្នាអីផងប៉ុន្តែប្រថ្នារាល់ថ្ងៃដែរដាក់បាតលោកទៅវត្តអីអោយតែជួបជុំកូនចៅគ្រួសារប៉ុណ្ណឹង

១ ចាស

២ ហើយកំអោយឈឺប៉ុណ្ណឹង

១ ចាសចុះអ៊ុំអត់មានដូចជាគិតថាអ៊ូពេលខ្ញុំធំឡើងខ្ញុំចង់ធ្វើជាគ្រូពេទ្យឬក៏ធ្វើ?

២ អត់នេះទេយើងអត់ចេះអក្សរដឹងប្រថ្នាមិចបើថាចេះបានប្រថ្នាកើត

១ ចាស

២ ដ៏យើងអត់ចេះចឹងយើងប្រថ្នាថាមិចយើងមិនចេះហ្អេសគ្រាន់តែប្រថ្នាចេះថាអឺជាតិទៀតអោយចេះអក្សរចេះហ្នឹងគេហ្នឹងមាន

១ ចាស

២ កុំអោយល្ងង់ដូចជាតិហ្នឹងចឹងហ្អាស

១ ចាសចុះបើសិនជាអាចផ្តាំប្រាប់ទៅដល់កូនចៅរបស់អ៊ុំជំនាន់ក្រោយហ្អាសអ៊ុំហ្នឹងប្រាប់អីគេខ្លះទៅកាន់ពួកគាត់អ៊ុំ?

២ ទេដូចគ្មានអីទេគ្រាន់ថាបើបានមកចឹងរបស់របរយើងខំយើងរកទៅទាន់ខ្លួនយើងនៅក្មេង

១ ចាស

២ ម៉ែចាស់ហើយប្រាប់តែប៉ុណ្ណឹង

១ ចាសដូចជាអ៊ុំចង់អោយរស់នៅមិចហើយចង់អោយគាត់ខំរៀនឬក៏អីចឹងហ្អាសណាអ៊ុំ?

២ ឪឡូវរៀនចប់អស់ហើយកូនមានណានៅរៀនទៀត

១ តែចៅៗជំនាន់ក្រោយទៀតចឹងហ្អាសណាអ៊ុំ?

២ ហ្អឺៗៗចៅៗចេះតែប្រាប់ដែរថាចៅអើយខំរៀនខំសូតទៅគ្រាន់ចេះដឹងហ្នឹងគេ

១ ចាស

២ អញ្ចឹងអែង

១ ហើយមានអីទៀតហ្អេសអ៊ុំ?

២ អត់មានអីទៀតទេ

១ ចាសអញ្ចឹងអ៊ុំសំរាប់ខ្ញុំខ្ញុំអរគុណច្រើនសំរាប់អ៊ុំដែរពិភាក្សារជាមួយខ្ញុំហើយផ្តល់ពីប្រវិត្តដែរជីវគប្រវិត្តរបស់អ៊ុំចឹងហ្អាសណាអ៊ុំចាសអរគុណច្រើនអ៊ុំ!

(សង្ខែបពីខ្ញុំនិមលខ្ញុំឃើញថាជីវិត្តរបស់គឺរត់រហូតពីមួយកន្លែងទៅមួយកន្លែងវាពិនេជាពិបាកណាស់ដែរគាត់ត្រូវសង់លំនៅដ្ឋានគ្រប់កន្លែងហើយពេលមានភ្លៀងលំនៅដ្ឋានក៏មិនបែកបាកទៀតដោយសាសង្រ្គៀមទើមគាត់ជួបរឿងបែបនេះតែគាត់នៅតែជោកជ័យសព្វថ្ងៃ)